

REPUBLIKA HRVATSKA

LIČKO-SENJSKA ŽUPANIJA

G R A D G O S P I Ć

GRADONAČELNIK

KLASA: 403-02/23-01/8

URBROJ: 2125-1-02-23-03

Gospić, 07. prosinca 2023. godine

  **GRADSKO VIJEĆE GRADA GOSPIĆA**

**Predmet: Prijedlog Odluke o davanju suglasnosti za zaduženje  trgovačkom društvu Usluga**

 **d.o.o. za vodoopskrbu i odvodnju**

*- na razmatranje i usvajanje – dostavlja se -*

Poštovani,

na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21) dostavljam Vam Prijedlog Odluke o davanju suglasnosti za zaduženje  trgovačkom društvu Usluga d.o.o. za vodoopskrbu i odvodnju na razmatranje i donošenje.

*Pravna osnova*

* članak 127. Zakona o proračunu(“Narodne novine” br. 144/21)
* članak 29. Odluke o izvršavanju Proračuna Grada Gospića za 2023. godinu („Službeni vjesnik Grada Gospića“ br. 16/22, 02/23)
* članak 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21)

*Razlozi za donošenje akta*

Grad Gospić zaprimio je od trgovačkog društva Usluga d.o.o. za vodoopskrbu i odvodnju Zahtjev za izdavanje suglasnosti za zaduživanje u svrhu financiranja investicije „Rekonstrukcija sustava vodoopskrbe južnog i sjevernog dijela centra i periferije Grada Gospića i dogradnja nadzorno – upravljačkog sustava“. Izdavanje suglasnosti preduvjet je za sklapanje ugovora o kreditu kojemu bi korisnik bilo navedeno trgovačko društvo, a kreditna sredstva bila bi utrošena za financiranje vlastite komponente investicije “Rekonstrukcija sustava vodooopskrbe južnog i sjevernog dijela centra i periferije Grada Gospića i dogradnja nadzorno – upravljačkog sustava” .

Za navedeni projekt već su odobrena bespovratna sredstva iz europskih fondova, odnosno sredstva iz Nacionalnog plana oporavka i otpornosti u iznosu od 27 milijuna kuna i potpisan je ugovor s Ministarstvom gospodarstva i održivog razvoja RH te Hrvatskim vodama.

Realizacijom navedenog projekta rekonstruirat će se gotovo 8 km vodoopskrbne mreže u naselju Gospić, a što direktno utječe na 5 000 priključenih stanovnika naselja Gospić koji će imati pristup poboljšanoj vodoopskrbi. Indirektno, realizacija projekta utjecat će i na sve stanovnike priključene na vodovodnu mrežu, a kojih ima 14 500 jer će smanjenje gubitaka vode popraviti hidrauličke parametre u čitavom sustavu. Rekonstrukcijom sustava vodoopskrbe južnog i sjevernog dijela centra i periferije Gospića smanjit će se gubitci vode koji sada iznose 66%, a ulaganjem u nadzorno – upravljački sustav(NUS) omogućit će se pravovremeno reagiranje na poteškoće i doprinijeti cjelokupnoj sigurnosti sustava.

Obzirom da je odredbama Zakona o proračunu propisana obveza davanja suglasnosti odlukom predstavničkog tijela, predmetna odluka upućuje se Gradskom vijeću na razmatranje i donošenje.

*Financijska sredstva potrebna za provedbu ovog akta*

Za provedbu ovog akta nisu potrebna proračunska sredstva Grada Gospića.

 Slijedom navedenog, predlaže se Gradskom vijeću Grada Gospića donošenje predmetne Odluke,

S poštovanjem,

 

Na temelju članka 127. Zakona o proračunu(“Narodne novine” br. 144/21), članka 29. Odluke o izvršavanju Proračuna Grada Gospića za 2023. godinu („Službeni vjesnik Grada Gospića“ br. 16/22, 02/23) i članka 33. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13- p.t., 7/15, 1/18, 3/20, 1/21), Gradsko vijeće Grada Gospića, na sjednici održanoj dana \_\_\_\_\_\_\_\_\_\_\_\_\_\_\_ 2023. godine, donijelo je

**O D L U K U
o davanju suglasnosti za zaduženje trgovačkom društvu**

 **Usluga d.o.o. za vodoopskrbu i odvodnju**

**I.**

Daje se suglasnost trgovačkom društvu Usluga d.o.o., za vodoopskrbu i odvodnju, Gospić, Bužimska 10, OIB: 90077579259, za zaduženje putem dugoročnog financijskog kredita kod Privredne banke Zagreb d.d., u iznosu od 555. 000, 00 EUR.

Kreditna sredstva potrebna su za financiranja vlastite komponente investicije “Rekonstrukcija sustava vodooopskrbe južnog i sjevernog dijela centra i periferije Grada Gospića i dogradnja nadzorno – upravljačkog sustava”.

**II.**

Suglasnost za zaduženje iz točke I. ove Odluke daje se uz slijedeće uvjete:

Iznos kredita: 555.000,00 EUR

Kamatna stopa: 3,0 % godišnje

Naknada za obradu zahtjeva: 0,50% jednokratno

Naknada za rezervaciju: 0,25 % godišnje sukladno uvjetima HBOR-a

Naknada za prijevremenu otplatu kredita: 1,00 % od neotplaćenog iznosa glavnice kredita

Krajnji rok korištenja kredita: 31. 8. 2025. godine

Rok i način otplate: 7 godina, bez počeka, po isteku roka korištenja, 84 mjesečna obroka od kojih prvi

dospijeva 31. 8. 2025. godine

Instrumenti osiguranja: 1 zadužnica na odobreni iznos kredita i 1 zadužnica na iznos subvencije.

**III.**

Obvezuje se trgovačko društvo Usluga d.o.o. da po sklapanju ugovora dostavi ugovor o kreditu Gradu Gospiću, radi dostavljanja Ministarstvu financija u roku osam dana od dana sklapanja.

**IV.**

Ova Odluka stupa na snagu dan nakon dana objave u “Službenom vjesniku Grada Gospića”.

PREDSJEDNICA GRADSKOG VIJEĆA

 GRADA GOSPIĆA

 Ana-Marija Zdunić, mag.iur., v.r.